актуализации или корекции се инсталират целесъобразно.
 2.19.5.
 Намален е рискът от това някой да удостовери самоличността си в базата данни, като използва атака от вид „pass-the-hash“.
 2.20. Сигурност на клиенти организатори
 За постигане на цялостна сигурност организаторите вземат необходимите мерки, за да гарантират сигурността на своята/своето програма/устройство за клиенти, която/което използват за управление и достъп до системата за събиране на изявления за подкрепа онлайн, както следва:
 2.20.1.
 Потребителите извършват задачи, които не са свързани с поддръжката (като офис автоматизация) с най-нисък набор от привилегии, които са им необходими, за да работят.
 2.20.2.
 Когато съответните актуализации и корекции на оперативната система, инсталирани програми, или програми за отстраняване на малуеър вече станат обществено достъпни, тогава такива актуализации или корекции се инсталират целесъобразно.
 3. ТЕХНИЧЕСКИ СПЕЦИФИКАЦИИ, НАСОЧЕНИ КЪМ ПРИЛАГАНЕ НА ЧЛЕН 6, ПАРАГРАФ 4, БУКВА в) ОТ РЕГЛАМЕНТ (ЕС) No 211/2011
 3.1. Системата дава възможност за всяка отделна държава-членка да се извлече доклад, в който се посочват инициативата и личните данни на поддръжниците, които са предмет на проверка от компетентния орган на тази държава-членка.
 3.2. Експортирането на изявления за подкрепа на поддръжниците е възможно във формата от приложение III към Регламент (ЕО) No 211/2011. В системата може освен това да се предвиди възможността за експортиране на изявления за подкрепа в оперативно съвместим формат, като Extensible Markup Language (XML).
 3.3. Експортираните изявления за подкрепа се отбелязват за ограничено разпространение до съответната държава-членка и са означени като лични данни.
 3.4. Електронното предаване на експортирани данни до държавите-членки е защитено срещу прихващане, като се използва подходящо цялостно криптиране.
 